Aloizs Budže

Aloizs Budže (arī Aloizijs Budže;  — ) bija Latvijas sabiedriskais darbinieks. 1934. gadā aptuveni divus mēnešus bijis Latvijas zemkopības ministrs.

Biogrāfija 
Aloizs Budže dzimis  Līvānu pagasta "Budžos". Beidzis pagasta Meža skolu, Vladimira karaskolu Pēterburgā un Daugavpils skolotāju institūtu. I pasaules kara laikā bija leitnants. Apbalvots ar diviem Annas ordeņiem un Staņislava ordeni.

Bijis skolotājs, Daugavpils pilsētas un apriņķa valdes loceklis, kā arī apriņķa vecākais. 1931. gadā kļuvis par 4. Saeimas deputātu kā Kristīgo zemnieku un katoļu partijas pārstāvis, amatā bijis līdz 1934. gadam. Bijis iekšlietu ministra biedrs, vēlāk, aptuveni divus mēnešus 1934. gadā bija Latvijas zemkopības ministrs. Darbojies vairākās kultūras un sabiedriskajās biedrībās, publicējies daudzos preses izdevumos un rakstu krājumos. 

1944. gadā emigrējis uz Vāciju, vēlāk uz ASV un Kanādu. Kanādā Latviešu demokrātisko partiju centrā pārstāvēja Latgales kristīgo zemnieku partiju. Vairākus gadus bija Kanādas latviešu katoļu apvienības viceprezidents, kā arī Latviešu kara veterānu strēlnieku biedrības viceprezidents.
Miris  Toronto pilsētā.

Atsauces 

1896. gadā dzimušie
1976. gadā mirušie
Līvānu novadā dzimušie
Kristīgo zemnieku un katoļu partijas politiķi
Latvijas zemkopības ministri
4. Saeimas deputāti
Latvijas žurnālisti
Annas ordeņa kavalieri
Staņislava ordeņa kavalieri
Atzinības krusta virsnieki
Trimdas latvieši